Document ID: 32004L0029

Direktiva Komisije 2004/29/ES
z dne 4. marca 2004
o določanju lastnosti in minimalnih pogojev za pregled sort vinske trte
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 68/193/EGS z dne 9. aprila 1968 o trženju materiala za vegetativno razmnoževanje trte, kakor je bila nazadnje spremenjena z Direktivo 2003/61/ES [1], in zlasti člena 5d(2) Direktive,
ob upoštevanju naslednjega:
(1) Direktiva Komisije 72/169/EGS z dne 14. aprila 1972 o določanju lastnosti in minimalnih pogojev za pregled sort vinske trte [2] je bila znatno spremenjena [3]. Zaradi jasnosti in racionalnosti bi bilo treba navedeno direktivo kodificirati.
(2) V skladu z določbami Direktive 68/193/EGS morajo države članice sestaviti katalog sort, sprejetih za potrjevanje in pregledovanje standardnega razmnoževalnega materiala na svojem ozemlju.
(3) Sprejetje sort je pogojeno z izpolnjevanjem pogojev Skupnosti, ki se izvajajo z uradnimi pregledi in zlasti s pregledi nasadov.
(4) Pregledi bi morali zajeti zadosti lastnosti, da omogočajo opis sort.
(5) Minimalno število lastnosti, ki morajo biti pregledane, je treba določiti na ravni Skupnosti.
(6) Razen tega je treba določiti minimalne pogoje za izvajanje pregledov.
(7) Te lastnosti in minimalne pogoje za preglede je treba določiti glede na sedanjo raven znanstvenega in tehničnega znanja.
(8) Ukrepi, predvideni s to direktivo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo.
(9) Ta direktiva ne sme posegati v obveznosti držav članic v zvezi s časovnimi roki za prenos direktiv iz dela B Priloge III v nacionalno zakonodajo -
SPREJELA NASLEDNJO DIREKTIVO:
Člen 1
Države članice zagotovijo, da uradni pregledi, ki se izvajajo zaradi sprejetja vinskih sort, zajemajo vsaj lastnosti, naštete v Prilogi I.
Zagotovijo tudi, da so v času pregledov izpolnjeni minimalni pogoji, našteti v Prilogi II.
Člen 2
Direktiva 72/169/EGS, kakor je bila spremenjena z Direktivo iz dela A Priloge III, je razveljavljena, brez poseganja v obveznosti držav članic v zvezi s časovnimi roki za prenos direktiv, določenih v delu B Priloge III, v nacionalno zakonodajo.
Sklici na razveljavljeni direktivi se razumejo kot sklici na to direktivo in se berejo v skladu s korelacijsko tabelo iz Priloge IV.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 4. marca 2004

Labels: 3
6